cyanic-selkie/wikianc huggingface dataset:
Dilophia
Dilophia เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เอเชียกลางถึง หิมาลัย และจีน
สปีชีส์ในสกุล ได้แก่:
ซูซูกิ สวิฟท์
ซูซูกิ สวิฟท์ (Suzuki Swift) เป็นรถยนต์นั่งขนาดเล็กมาก (Subcompact Car) ซึ่งผลิตโดยซูซูกิ เริ่มการผลิตในปี พ.ศ. 2543 โดยออกมาเพื่อทดแทน ซูซูกิ คัลตัส (Suzuki Cultus) ซึ่งในปัจจุบัน เริ่มเป็นที่รู้จักของคนไทยมากขึ้นจากการนำมาผลิตในโครงการอีโคคาร์ของประเทศไทยในรุ่นที่ 3 เมื่อปี พ.ศ. 2555 และในปัจจุบัน สวิฟท์ได้มีการส่งออกไปยังทั่วโลก
รุ่นที่ 1 (พ.ศ. 2543-2547)
ซูซูกิ สวิฟท์ รุ่นที่ 1 เริ่มผลิตเมื่อปี พ.ศ. 2543 โดยในขณะนั้นได้มีการผลิตร่วมกับซูซูกิ อิกนิส (อังกฤษ: Suzuki Ignis) โดยมีเครื่องยนต์ 1.3 และ 1.5 ลิตร และมีเกียร์ธรรมดา 5 สปีด และเกียร์อัตโนมัติ 4 สปีด แต่อย่างไรก็ตาม รุ่นนี้มีเฉพาะตัวถังแฮทช์แบค 3 และ 5 ประตู ยังไม่มีการผลิตรุ่นซีดาน 4 ประตู
รุ่นที่ 2 (พ.ศ. 2547-2553)
ซูซูกิ สวิฟท์ รุ่นที่ 2 เริ่มการผลิตในปี พ.ศ. 2547 เป็นรุ่นแรกที่มีการผลิตรุ่นซีดาน 4 ประตู โดยบริษัท Maruti บริษัทร่วมทุนในอินเดีย แต่ยังไม่มีจำหน่ายรุ่นซีดานในประเทศไทย รุ่นนี้มีการประกอบในประเทศจีน ,ฮังการี ,อินเดีย ,อินโดนีเซีย ,ญี่ปุ่น ,มาเลเซียและปากีสถาน มีเกียร์ธรรมดา 5 สปีด และเกียร์อัตโนมัติ 4 สปีด เปิดตัวครั้งแรกในปี 2004 ที่ Paris Motorshow โดยตอนแรกมีเครื่องยนต์ 2 ขนาดคือ 1. 1,300 cc 92 แรงม้า โดยเครื่องรุ่นนี้ไม่มีขายในไทย 2. 1,500 cc 102 แรงม้า รุ่นนี้คือรุ่นที่มีขายในไทย โดยตัวถังมี 3 ประตู และ 5 ประตู โดยในญี่ปุ่นมีเฉพาะรุ่น 5 ประตู ส่วน 3 ประตู มีขายในเยอรมันคู่กับ 5 ประตู โดยตุลาคมปี 2005 ที่ญี่ปุ่นได้เปิดตัว Swift Sport เครื่อง 1,600 cc 123 แรงม้าแต่งสปอร์ต โดยในไทยก็ได้เริ่มเปิดตัวโดยรุ่นที่ขายในไทยเป็นรุ่นเครื่อง 1,500 ในระยะแรกนั้นนำเข้าจากญี่ปุ่น ซึ่งเปิดราคามา 1,500,000 บาท ขายใน Motor Expo ปี 2006 ซึ่งแพงมากมีคนมาซื้อไปไม่กี่ราย โดยเป็นรถที่ประกอบในอินโดนีเซียนำเข้ามาทั้งคัน โดยมี 2 รุ่นคือ GA กับ GL โดยรุ่น GA ไม่มีแอร์ออโต้ ไม่มี ABS ไม่มี airbag ไม่มีไฟเลี้ยวกระจกมองข้าง ส่วนรุ่น GL เป็นรุ่นท็อป ส่วนมากก็มีคนซื้อแต่ GL นั่นแหละ โดยในงาน Tokyo Motor Show ปี 2009 ก็ออกคอนเซ็ปต์คาร์ Suzuki Swift Plug In Hybrid มาโชว์แต่ไม่ได้ขายจริง โดยใช้เครื่องยนต์เบนซินขนาดเล็ก ร่วมกับมอเตอร์ไฟฟ้า และแบตเตอรี่ลิเธียม-ไอออน สามารถชาร์จไฟจากบ้านได้ และจะขับเคลื่อนด้วยมอเตอร์ไฟฟ้าเพียงอย่างเดียว จนกระทั่งแบตเตอรี่เริ่มอ่อน เครื่องยนต์จึงทำงานเพื่อชาร์จไฟเข้าแบตเตอรี่ ไม่ได้ช่วยขับเคลื่อนรถแต่อย่างใด
รุ่นที่ 3 (พ.ศ. 2553-2560)
ในยุโรป สวิฟท์มีเครื่องยนต์ 1,250 ซีซี 94 แรงม้า เบนซิน และ 1,300 ซีซี 75 แรงม้า ดีเซล รุ่นเบนซินมีทั้งเกียร์ธรรมดาและอัตโนมัติ
โดยมีให้เลือก 3 รุ่น คือ GA, GL , GLX และรุ่นพิเศษประจำปี Green Color , GLX Limited , RX , Sai และ RX-II ใช้เครื่องยนต์ 1,242 ซีซี 4 สูบ 16 วาล์ว พร้อมเกียร์ CVT ทำให้ผ่านข้อกำหนดของอีโคคาร์ มีอัตราการสิ้นเปลืองน้ำมัน 20 กม./ลิตร ในเดือนสิงหาคมปีเดียวกัน ซูซูกิได้เริ่มทำตลาดสวิฟท์ในรุ่นเกียร์ธรรมดาในรุ่น GA และ GL
และยังมีรถยนต์เอนกประสงค์ขนาดเล็กในชื่อ ซูซูกิ เออร์ติกา (อังกฤษ: Suzuki Ertiga) ที่ใช้พื้นฐานเดียวกัน
รุ่นที่ 4 (พ.ศ. 2560–ปัจจุบัน)
ซูซูกิ สวิฟท์ รุ่นที่ 4 ถูกเปิดตัวครั้งแรกที่ประเทศญี่ปุ่น เมื่อ 27 ธันวาคม พ.ศ. 2559 จากนั้น ก็ได้เปิดตัวเวอร์ชั่นส่งออกสู่ตลาดโลกอย่างเป็นทางการ ในงาน Geneva Auto Salon เมื่อวันที่ 8 มีนาคม พ.ศ. 2560 ก่อนจะเริ่มทะยอยออกไปจำหน่ายในประเทศต่างๆ จากนั้นวันที่ 11 กันยายน พ.ศ. 2560 Swift Sport ซึ่งเป็นรุ่นสมรรถนะสูงของสวิฟท์ พร้อมขุมพลังเครื่องยนต์ 1.4 ลิตร Turbo เปิดตัวในงาน Frankfurt Motor Show ที่ประเทศเยอรมนี ก่อนจะส่งไปเปิดตลาดที่ญี่ปุ่นในงาน Tokyo Motor Show เมื่อวันที่ 25 ตุลาคม พ.ศ. 2560
สำหรับประเทศไทย บริษัท ซูซูกิ มอเตอร์ (ประเทศไทย) จำกัด เปิดตัว สวิฟท์ รุ่นที่ 4 อย่างเป็นทางการ เมื่อวันที่ 8 กุมภาพันธ์ พ.ศ. 2561 โดยจะจำหน่ายรุ่นเกียร์อัตโนมัติ CVT กันไปก่อน ส่วนรุ่นเกียร์ธรรมดาจะตามมาทีหลัง และใช้เครื่องยนต์เบนซิน รหัส K12M 4 สูบ DOHC 1.2 ลิตร 1,197 ซีซี. ระบบหัวฉีดคู่ Dual Jet กระบอกสูบ x ระยะช่วงชัก : 73.0 x 71.5 มิลลิเมตร อัตราส่วนกำลังอัด 11.5 : 1 กำลังสูงสุด 83 แรงม้า (PS) ที่ 6,000 รอบ/นาที แรงบิดสูงสุดที่ 108 นิวตันเมตร ที่ 4,400 รอบ/นาที จับคู่กับเกียร์อัตโนมัติ CVT ขับเคลื่อนล้อหน้า ความจุถังน้ำมัน 37 ลิตร รองรับน้ำมันสูงสุด E20 (เข้าร่วมโครงการ Ecocar Phase 2) มี 4 รุ่นคือ GA, GL, GLX, และ GLX Navi
ส่วนเวอร์ชันญี่ปุ่นและทั่วโลก มีให้เลือก 2 เครื่องยนต์ กับ 4 ทางเลือก ดังนี้
พอยส์ออฟออทอริตี
"พอยส์ออฟออทอริตี" เป็นเพลงของลิงคินพาร์ก ปรากฏเป็นเพลงลำดับที่สี่ในสตูดิโออัลบั้มชุดแรกของวง ไฮบริดทีโอรี เพลงนี้มีเวอร์ชันเดโม มีชื่อว่า "เวอร์ติคัลลิมิต" (Vertical Limit) ซึ่งมีเนื้อเพลงในท่อนแร็ปของไมค์ ชิโนะดะที่แตกต่างจากเวอร์ชันในอัลบั้ม ไฮบริดทีโอรี ส่วนในท่อนของเชสเตอร์ เบนนิงตัน จะไม่แตกต่างจากเพลงในเวอร์ชันอัลบั้ม เพลงนี้ออกจำหน่ายเป็นซิงเกิลโปรโมตในปี พ.ศ. 2544 และยังได้นำไปรีมิกซ์ ในชื่อเพลงว่า "Pts.OF.Athrty" รวมอยู่ในอัลบั้ม รีแอนิเมชัน
การแสดงสด
ระหว่างปี พ.ศ. 2550 และ พ.ศ. 2552 เพลงนี้ได้แสดงสดโดนมีท่อนแร็ปอินโทรและเอาต์โทรจากเพลงอื่นมาประกอบด้วย ตัวอย่างเช่น เพลง "พอยส์ออฟออทอริตี" ในเวอร์ชันแสดงสดจากอัลบั้ม โรดทูเรโวลูชัน: ไลฟ์แอตมิลตันคีนส์ โดยมีอินโทรจากเพลง "เพทริไฟด์" ในตอนเริ่ม และเอาต์โทร "แดร์เดย์โก" ในตอนท้าย
สแตน คัลลิส
สแตนลีย์ คัลลิส (25 ตุลาคม 1916 – 28 กุมภาพันธ์ 2001) เป็นนักฟุตบอลอาชีพชาวอังกฤษและผู้จัดการทีมให้กับวุลเวอร์แฮมป์ตันวอนเดอเรอส์ ระหว่างช่วงเวลาในฐานะการเป็นผู้จัดการทีมของเขาระหว่างปี 1948–1964 วูล์ฟสกลายเป็นหนึ่งในทีมที่แข็งแกร่งที่สุดในวงการฟุตบอลอังกฤษ พวกเขาคว้าแชมป์ลีกได้ถึง 3 สมัยและได้แข่งขันฟุตบอลนัดกระชับมิตรกับยอดทีมของยุโรปในฐานะผู้ให้กำเนิดรายการยูโรเปียนคัพ
เกียรติประวัติ
วุลเวอร์แฮมป์ตันวอนเดอเรอส์ (ในฐานะผู้เล่นและผู้จัดการทีม)
บาล คงคาธร ติลก
บาล คงคาธร ติลก (Bal Gangadhar Tilak) หรือนิยมเรียกว่า โลกมานยะ ติลก (Lokmanya Tilak; ) (23 กรกฎาคม 1856 – 1 สิงหาคม 1920) ชื่อเมื่อเกิด เกศว คงคาธร ติลก (Keshav Gangadhar Tilak) เป็นนักชาตินิยมอินเดีย, ครู และนักกิจกรรมเพื่อเอกราชอินเดีย เขาเป็นหนึ่งกลุ่มคนสามคน ลาล บาล ปาล ติลกเป็นผู้นำคนแรกของขบวนการเรียกร้องเอกราชอินเดีย เจ้าอาณานิคมอังกฤษเรียกเขาว่าเป็น "บิดาของความไม่สงบในอินเดีย" (father of Indian unrest) เขาได้รับตำแหน่งนำหน้าว่า "โลกมานยะ" อันแปลว่า "ผู้ที่ซึ่งผู้คนยอมรับ (ให้เป็นผู้นำ)" มหาตมะ คานธี เรียกขานเขาว่าเป็น "ผู้สร้างอินเดียยุคใหม่"
รายชื่อตอนในดราก้อนบอล Z
นี่คือรายชื่อตอนในดราก้อนบอล Z
บาล คงคาธร ติลก
ติลกเป็นผู้สนับสนุนคนแรก ๆ และคนสำคัญของขบวนการสวราช ("ปกครองตนเอง") และเป็นผู้มีแนวคิดสุดโต่งในแนวคิดการเกิดความรู้สึกร่วมในความเป็นอินเดีย (Indian consciousness) เขาเป็นที่รู้จักมากจากคำกล่าวในภาษามราฐีว่า "สวราชเป็นสิทธิ์ของเราที่ติดตัวมาตั้งแต่เกิด และเราต้องมีมัน!"
หนังสือ
ติลกได้เขียนหนังสือ "ดิอาร์กติกโฮมอินเดอะเวดาส" (บ้านอาร์กติคในพระเวท) ในปี 1903 ที่ซึ่งเขาอ้างว่าพระเวทนั้นต้องแต่งขึ้นในแถบอาร์กติก ก่อนที่ชาวอารยันจะนำพามันลงมาที่แถบอินเดียในปัจจุบันก่อนเกิดยุคน้ำแข็งสุดท้าย นอกจากนี้เขายังเขียนหนังสือ "ดิออไรออน" (กลุ่มดาวนายพราน) ที่ซึ่งเขาพยายามคำนวณช่วงเวลาในพระเวทโดยใช้ตำแหน่งต่าง ๆ ของนักษัตร ที่มีระบุไว้ในพระเวท นอกจากนี้เขาได้เขียนหนังสือ "ศรีมัธ ภควัทคีตา รหัสยะ" ขณะจำคุกในมันฑะเลย์ เกี่ยวกับการวิเคราะห์ 'กรรมโยคะ' ในภควัทคีตา
Dicranolepis
Dicranolepis เป็นสกุลของพืชดอกที่อยู่ในวงศ์ Thymelaeaceae.
ถิ่นกำเนิดของมันคือ แอฟริกาเขตร้อน.
สปีชีส์ในสกุล ได้แก่:
ภาพเชิงวัฒนธรรมของควีนแมรีที่ 1 แห่งอังกฤษ
ประวัติศาตร์ของอังกฤษและชีวิตของสมเด็จพระราชินีนาถแมรีที่ 1 แห่งอังกฤษ ได้ถูกนำไปถ่ายทอดในวรรณกรรม  ภาพยนตร์ และสื่อต่างๆ ในแง่มุมเชิงวัฒนธรรมจำนวนหนึ่ง
ภาพยนตร์และโทรทัศน์
ควีนแมรีถูกนำไปเป็นใช้ หรือดัดแปลงเป็นบทบาทต่างๆ ในภาพยนตร์และซีรีส์โทรทัศน์ ต่อไปนี้
นอกจากนี้ยังมีเพลงที่แต่งในทำนอง Wuthering Heights โดย เคต บุช / Kate Bush ได้กล่าวถึงชีวิตของควีนแมรี และยังใช้สไตล์การเต้นและชุดสีแดงเหมือนกันในมิวสิควิดีโอ
รัฐมาเฟีย
นักการทูตสหรัฐกล่าวว่า อะเลคซันดร์ ลิตวีเนนโค ผู้แปรพักตร์จากรัสเซีย เป็นผู้บัญญัติศัพท์ "รัฐมาเฟีย"
เรนาตู รูซู
แหล่งข้อมูลอื่น
1960 1996
ปูนซ้าน
ปูนซ้าน (半山; เยฺว่พิน: bun3 saan1) เป็นนิคมแห่งหนึ่งบนเกาะคริสต์มาส ประเทศออสเตรเลีย ถือเป็นนิคมใหญ่อันดับสองรองจากฟลายอิงฟิชโคฟ ชื่อเมืองเป็นภาษากวางตุ้งแปลว่า "ครึ่งทางขึ้นเขา" ประชากรส่วนใหญ่เป็นชาวจีน ชาวยุโรปที่อาศัยบนเกาะจะเรียนภาษาจีนกลางกับชาวจีนในปูนซ้าน สิ่งก่อสร้างส่วนใหญ่เป็นแบบจีนเช่นเดียวกับสถาปัตยกรรมในประเทศสิงคโปร์ ต่างจากฟลายอิงฟิชโคฟที่สิ่งก่อสร้างล้วนเป็นแบบตะวันตก
รอบนอกปูนซ้านเป็นแหล่งอาศัยของนกกระจอกชวาจำนวนมาก
ถนนสายลวด
ถนนสายลวด เป็นถนนสายสั้น ๆ ในเขตอำเภอเมืองสมุทรปราการ จังหวัดสมุทรปราการ มีแนวสายทางเริ่มต้นแยกจากถนนสุขุมวิท กิโลเมตรที่ 28+860 (สามแยกโค้งโพธิ์) เข้าเขตเทศบาลนครสมุทรปราการ โดยสิ้นสุดที่วงเวียนหอนาฬิกา ปากน้ำ (วงเวียนท้ายบ้าน) ซึ่งเป็นจุดบรรจบของถนนด่านเก่า ถนนประโคนชัย และถนนท้ายบ้าน ระยะทางรวมทั้งสิ้น 1.85 กิโลเมตร  มีลักษณะเป็นถนนขนาด 6 ช่องจราจรพร้อมทั้งเกาะกลางถนนตลอดสาย สาเหตุที่ได้ชื่อว่า "ถนนสายลวด" เนื่องจากในอดีตกองทัพเรือได้ปักเสาโทรเลขเส้นทางแรกระหว่างกรุงเทพมหานครกับสมุทรปราการ
ถนนสายลวดเคยอยู่ในความรับผิดชอบของกรมทางหลวง โดยกำหนดเป็น ทางหลวงแผ่นดินหมายเลข 3115 ปัจจุบันได้โอนถนนทั้งสายให้กับเทศบาลนครสมุทรปราการดูแลรับผิดชอบแทน
Didesmus
Didesmus เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ ภูมิภาคเมดิเตอร์เรเนียน
สปีชีส์ในสกุล ได้แก่:
พระพรหมมุนี
พระพรหมมุนี เป็นราชทินนามพระราชาคณะเจ้าคณะรองรูปหนึ่ง ปัจจุบันพระราชทานเฉพาะแก่พระภิกษุฝ่ายธรรมยุติกนิกาย ปัจจุบันพระภิกษุที่ได้รับการสถาปนาที่พระพรหมมุนี เป็นรูปที่28
ประวัติ
ในสมัยกรุงศรีอยุธยา "พระพรหมมุนี" เป็นสมณศักดิ์พระราชาคณะในคณะคามวาสีฝ่ายซ้ายอยู่วัดราชประดิษฐาน ถึงสมัยกรุงรัตนโกสินทร์เปลี่ยนเป็นพระราชาคณะในคณะใต้ โดยพระบาทสมเด็จพระพุทธยอดฟ้าจุฬาโลกมหาราชโปรดให้เลื่อนพระญาณไตรโลก วัดราชบุรณราชวรวิหาร เป็นพระพรหมมุนีรูปแรก มีศักดิ์เสมอสูงกว่าพระราชาคณะชั้นธรรม แต่ต่ำกว่าชั้นเจ้าคณะรอง ถึงปี พ.ศ. 2437 จึงโปรดให้สถาปนาพระพรหมมุนีเป็นพระราชาคณะเจ้าคณะรอง ชั้นหิรัญบัตร นับแต่นั้นมา
ฐานานุกรม
พระราชาคณะเจ้าคณะรองที่พระพรหมมุนี มีฐานานุศักดิ์ตั้งฐานานุกรมได้ 8 รูป ดังนี้
อัครบิดรแห่งคอนสแตนติโนเปิล
อัครมุขนายกแห่งคอนสแตนติโนเปิล (โรมใหม่) และอัครบิดรสากล (Archbishop of Constantinople New Rome and Ecumenical Patriarch) มักเรียกโดยย่อว่า อัครบิดรแห่งคอนสแตนติโนเปิล (Patriarch of Constantinople) หรือ พระอัยกาแห่งคอนสแตนติโนเปิล เป็นตำแหน่งอัครบิดรที่สำคัญที่สุดตำแหน่งหนึ่งในคริสตจักรอีสเทิร์นออร์ทอดอกซ์ แม้แต่ละประเทศที่นับถือนิกายออร์ทอดอกซ์จะมีอัครบิดรเป็นประมุขของตน และอัครบิดรทุกองค์มีฐานะเสมอกัน แต่อัครบิดรแห่งคอนสแตนติโนเปิลได้รับยกย่องว่าเป็นบุคคลอันดับหนึ่ง ผู้ดำรงตำแหน่งนี้ปัจจุบันอัครบิดรสากล คือ อัครบิดรบาร์โธโลมิวที่ 1 แห่งคอนสแตนติโนเปิล นับเป็นลำดับที่ 270
นอกจากคริสตจักรออร์ทอดอกซ์แล้ว คริสตจักรอัครทูตอาร์มีเนียนและคริสตจักรโรมันคาทอลิกก็ตั้งตำแหน่งอัครบิดรแห่งคอนสแตนติโนเปิลของตนเช่นกัน โดยรัฐบาลตุรกีเรียกอัครบิดรฝ่ายอีสเทิร์นออร์ทอดอกซ์ว่า อัครบิดรกรีกแห่งคอนสแตนติโนเปิล ฝ่ายอัครทูตอาร์มีเนียนว่า อัครบิดรอาร์มีเนียนแห่งคอนสแตนติโนเปิล และฝ่ายโรมันคาทอลิกว่า อัครบิดรละตินแห่งคอนสแตนติโนเปิล แต่ตำแหน่งอัครบิดรละตินแห่งคอนสแตนติโนเปิลถูกยกเลิกไปแล้วตั้งแต่ ค.ศ. 1965 และมีเฉพาะอัครบิดรกรีกแห่งคอนสแตนติโนเปิลที่ถือตำแหน่ง อัครบิดรสากล มาตั้งแต่คริสต์ศตวรรษที่ 6
อัครบิดรแห่งคอนสแตนติโนเปิลต้องอยู่ภายใต้อำนาจของจักรวรรดิออตโตมันภายหลังการเสียกรุงคอนสแตนติโนเปิลในปี ค.ศ. 1453 เมื่อจักรวรรดิล่มสลายกลายเป็นประเทศตุรกีในปัจจุบัน อัครบิดรแห่งคอนสแตนติโนเปิลก็ต้องขึ้นต่อรัฐบาลตุรกี และมีกฎหมายกำหนดให้ผู้จะดำรงตำแหน่งอัครบิดรนี้ต้องเป็นชาวตุรกีเท่านั้น
บ้านหินเพิง
หมู่บ้านหินเพิง ปัจจุบันแบ่งการปกครองออกเป็น 3 หมู่บ้าน คือ หมู่บ้านหินเพิง หมู่บ้านซับไทร และหมู่บ้านวังไทรงาม เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน
หมู่บ้านหินเพิง เดิมคือ หมู่ที่ 11 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านหินเพิงจึงถูกโอนมาเป็นหมู่ที่ 9 ตำบลห้วยบง
เนื่องจากบ้านหินเพิง มีพื้นที่และประชากรมาก จึงมีการแยกพื้นที่บางส่วนออกเป็น บ้านซับไทร หมู่ที่ 16 และบ้านวังไทรงาม หมู่ที่ 18 ดังเช่นในปัจจุบัน
ประชากร
หมู่บ้านหินเพิง หมู่บ้านซับไทร และหมู่บ้านวังไทรงาม มีประชากรรวมทั้งหมด 807 คน แบ่งเป็น ชาย 401 คน หญิง 406 คน
การตั้งครรภ์นอกมดลูก
การตั้งครรภ์นอกมดลูก (Ectopic pregnancy) เป็นอาการแทรกซ้อนในการตั้วครรภ์รูปแบบหนึ่งที่ซึ่งเอมบริโอฝังตัวนอกมดลูก อาการพื้นฐานประกอบด้วย ปวดท้อง และ เลือดออกในมดลูก อย่างไรก็ตามมีเพียงต่ำกว่า 50 เปอร์เซ็นต์ของผู้ป่วยที่จะพบทั้งสองอาการ อาการเจ็บปวดอาจลามไปถึงบริเวณไหล่หากมีเบือดออกในช่องท้อง เลือดออกรุนแรวอาจนำไปสู่อัตราการเต้นของหัวใจที่สูงขึ้น, เป็นลม, หรือ อาการช็อค โอกาสที่ทารกจะรอดนั้นต่ำมาก
ปัจจัยเสี่ยงของการเกิดการตั้งครรภ์นอกมดลูกได้แก่ โรคอักเสบในอุ้งเชิงกราน (ส่วนใหญ่เกิดจากการติดเชื้อคลาไมเดีย) การสูบบุหรี่ การมีประวัติเคยผ่าตัดท่อนำไข่ การมีบุตรยาก และการใช้เทคโนโลยีการเจริญพันธุ์ ผู้ที่เคยมีการตั้งครรภ์นอกมดลูกมีความเสี่ยงสูงที่จะเป็นซ้ำ การตั้งครรภ์นอกมดลูกส่วนใหญ่ (90%) เกิดในท่อนำไข่ จึงเรียกว่า การตั้งครรภ์ในท่อนำไข่ (tubal pregnancy) ตำแหน่งอื่นที่อาจเกิดได้เช่น ปากมดลูก รังไข่ หรือเยื่อบุช่องท้อง การวินิจฉัยส่วนใหญ่ทำโดยการตรวจระดับฮอร์โมนเอชซีจี ร่วมกับการตรวจอัลตราซาวนด์ บางครั้งอาจต้องตรวจมากกว่าหนึ่งครั้ง ภาวะอื่นที่ทำให้มีอาการคล้ายคลึงกันเช่น การแท้ง การบิดขั้วของรังไข่ และไส้ติ่งอักเสบ
อัครบิดรแห่งเยรูซาเลม
อัครบิดรแห่งเยรูซาเลม (Patriarch of Jerusalem) คือประมุขฝ่ายคริสตจักรประจำกรุงเยรูซาเลม นับเป็นตำแหน่งอัครบิดรสำคัญ 1 ใน 5 ตำแหน่งตามหลักเบญจาธิปไตยของคริสตจักร (อีก 4 ตำแหน่ง ได้แก่ โรม คอนสแตนติโนเปิล อะเล็กซานเดรีย และแอนติออก ตามลำดับ) เชื่อว่าเป็นตำแหน่งที่สืบมาจากนักบุญยากอบผู้ชอบธรรม
ประวัติ
เดิมในคริสตจักรมีออัครบิดร 3 ตำแหน่ง คือ อัครบิดรแห่งโรม อัครบิดรแห่งอะเล็กซานเดรีย และอัครบิดรแห่งแอนติออก ต่อมาได้มีมติจากสังคายนาแห่งแคลซีดันให้มีอัครบิดรแห่งเยรูซาเลมและอัครบิดรแห่งคอนสแตนติโนเปิล แยกออกจากอัครบิดรแห่งแอนติออก
ปัจจุบันมี 5 คริสตจักรที่ตั้งตำแหน่งอัครบิดรแห่งเยรูซาเลม ได้แก่ นอกจากนี้ยังมีบิชอปแองกลิคันแห่งเยรูซาเลม ซึ่งทางแองกลิคันคอมมิวเนียนตั้งขึ้นเพื่อปกครองในคริสตจักรแองกลิคันในกรุงเยรูซาเลม
ความเอนเอียงทางคตินิยมในวิกิพีเดีย
งานวิเคราะห์ทางวิชาการและข้อวิจารณ์วิกิพีเดียมักยกปัญหาเกี่ยวกับ ความเอนเอียงทางคตินิยมในวิกิพีเดีย โดยเฉพาะของวิกิพีเดียภาษาอังกฤษ ว่าเนื้อหามีความเอนเอียงเนื่องกับคตินิยมทางการเมือง ทางศาสนา หรือในเรื่องอื่น ๆ ของผู้แก้ไขวิกิพีเดียผู้เป็นอาสาสมัครหรือไม่ และว่ามันมีผลต่อความเชื่อถือได้ของวิกิพีเดียหรือไม่ วิกิพีเดียมีนโยบายสำหรับผู้แก้ไขซึ่งระบุว่า บทความต้องเขียนด้วยมุมมองที่เป็นกลาง ซึ่งหมายถึงการเสนอมุมมองสำคัญทั้งหมดที่มีในแหล่งที่มาซึ่งน่าเชื่อถือเกี่ยวกับหัวข้อหนึ่งอย่างยุติธรรม เป็นสัดส่วน และปราศจากความลำเอียงให้มากเท่าที่มากได้
งานศึกษารวม ๆ กันพบว่า บทความวิกิพีเดียที่แก้ไขโดยผู้ใช้จำนวนมากผู้มีมุมมองทางคตินิยมตรงข้ามกัน ๆ ก็จะเป็นกลางโดยไม่ต่างกับแหล่งข้อมูลอื่น ๆ แต่บทความที่ได้แก้ไขน้อยกว่าโดยผู้ร่วมงานที่มีคตินิยมคล้ายกันมากกว่า ก็จะมีโอกาสสะท้อนให้เห็นความเอนเอียงของผู้แก้ไขได้ยิ่งกว่า
ความเอนเอียงในวิกิพีเดียภาษาอังกฤษเกี่ยวกับการเมืองสหรัฐ
ศาสตราจารย์และรองศาสตราจารย์คณะธุรกิจคู่หนึ่งของมหาวิทยาลัยฮาร์วาร์ดได้เขียนงานศึกษาหลายงานที่ตรวจสอบบทความวิกิพีเดียเกี่ยวกับการเมืองสหรัฐและเกี่ยวกับผู้แก้ไขเพื่อระบุลักษณะความเอนเอียงทางคตินิยมของผู้แก้ไขโดยรวม ๆ ในงานปี 2012 พวกเขาตรวจสอบบทความตัวอย่าง 28,382บทความเกี่ยวกับการเมืองสหรัฐที่มีในเดือนมกราคม2011 โดยวัดระดับความเอนเอียงอาศัยดัชนี "slant index" ที่พัฒนาขึ้นโดยนักเศรษฐศาสตร์อีกคู่หนึ่งในปี 2010 เพื่อใช้วัดความเอนเอียงของสื่อในสหรัฐ ดัชนีนี้มุ่งวัดความเอนเอียงทางคตินิยมไปทางพรรคเดโมแครต (เสรีนิยม) หรือทางพรรคริพับลิกัน (อนุรักษนิยม) โดยตรวจดูวลีสำคัญ ๆ ในเนื้อความเช่น "สงครามอิรัก" "สิทธิพลเมือง" "การขาดดุลการค้า" "ความเติบโตทางเศรษฐกิจ" "การเข้าเมืองอย่างผิดกฎหมาย" และ "ความมั่นคงที่ชายแดน" วลีแต่ละบทจะได้ค่าดัชนีขึ้นอยู่กับว่าสมาชิกรัฐสภาฝ่ายเดโมแครตหรือฝ่ายรีพลับลิกันได้ใช้มันบ่อยแค่ไหน แล้วระบุค่าความเอนเอียงเช่นนี้แก่บทความวิกิพีเดียที่ใช้คำเดียวกัน ผู้เขียนสรุปว่า บทความเก่าจากปีแรก ๆ ของวิกิพีเดียเอนเอียงไปทางพรรคเดโมแคต เทียบกับที่เขียนเร็ว ๆ นี้ซึ่งสมดุลยิ่งกว่า พวกเขาเสนอว่า บทความแต่ละบทความไม่ได้เปลี่ยนความเอนเอียงเพราะการแก้ไขรุ่นต่าง ๆ ในระยะยาว แต่บทความใหม่ ๆ ที่มีมุมมองตรงกันข้ามเป็นเหตุผลให้ค่าเฉลี่ยของบทความทั้งหมดกลายเป็นค่ากลาง ๆ ในงานศึกษาต่อมาที่ใหญ่กว่า ศาสตราจารย์คู่นี้เปรียบเทียบบทความเกี่ยวกับการเมืองสหรัฐ 4,000 บทความระหว่างวิกิพีเดีย (เขียนโดยชุมชนออนไลน์) กับบทความที่คู่กันจากสารานุกรมบริแทนนิกา (เขียนโดยผู้เชี่ยวชาญ) โดยวัดความเอนเอียงด้วยวิธีเดียวกัน แล้วพบว่า "บทความวิกิพีเดียเอียงไปทางมุมมองของเดโมแครตยิ่งกว่าบทความบริแทนนิกา" โดยเฉพาะเรื่องเกี่ยวกับสิทธิพลเมือง บริษัท และรัฐบาล ส่วนบทความเกี่ยวกับการเข้าเมืองเอียงไปทางริพับลิกัน พวกเขายังพบด้วยว่า "ความแตกต่างของความเอนเอียงระหว่างคู่บทความจะลดลงเมื่อแก้ไขเพิ่มขึ้น" และดังนั้น เมื่อบทความได้แก้ไขมาก ความแตกต่างของความเอนเอียงเทียบกับบริแทนนิกาก็จะไม่มีนัยสำคัญทางสถิติ ตามผู้เขียน ผลก็คือ ต้องมีผู้ร่วมงานเป็นจำนวนมากเพื่อลดความเอนเอียงที่มีอย่างพอสมควรให้กลายเป็นใกล้ ๆ กลาง
การร่วมมือในบทความที่เอนเอียงหรือมีการโต้แย้ง
งานศึกษาของนักวิชาการทีมเดียวกันปี2016 ตรวจพฤติกรรมของผู้แก้ไขเอง, ใช้บทความเกี่ยวกับการเมืองสหรัฐ และใช้ศัพท์ที่ได้วิเคราะห์ในงานปี 2012 ผู้เขียนได้พบอะไรสำคัญหลายอย่าง คือพวกเขาพบว่า แต่ผลเหล่านี้ต้องพิจารณาอย่างระมัดระวังเพราะเป็นงานที่ไม่ได้ทบทวนโดยผู้รู้เสมอกัน
งานศึกษาที่ทบทวนโดยผู้รู้เสมอกันต่อมาพบว่า ความขัดแย้งแบบได้ผลเช่นนี้ ซึ่งนิยามเป็นการแก้ความขัดแย้งทางสังคม-ประชานร่วมกัน สามารถอธิบายและพยากรณ์ลักษณะทางพลวัตของการสร้างความรู้ในวิกิพีเดีย ซึ่งยิ่งสนับสนุนสมมติฐานว่า การร่วมมือกันระหว่างคนแก้ไขหลายคนที่มีมุมมองตรงข้ามกันช่วยให้ถึงมุมมองที่เป็นกลาง อนึ่ง งานศึกษาอีกงานหนึ่งพบว่า ในวิกิพีเดียภาษาฝรั่งเศส คนแก้ไขโดยมากมักจะแบ่งทรัพย์ให้อีกคนเท่า ๆ กันในเกมจอมเผด็จการ (dictator game) และความโน้มเอียงเช่นนี้ก็มีสหสัมพันธ์กับการมีส่วนร่วมของคนนั้นในวิกิพีเดีย (วัดโดยเวลาที่ให้และความผูกพันที่มี) เกมจอมเผด็จการเป็นการทดลองที่นิยมในสาขาจิตวิทยาสังคมและเศรษฐศาสตร์ ที่คนเล่นคนแรก คือ "จอมเผด็จการ" เป็นผู้แบ่งทรัพย์สมบัติที่ได้รับ (เช่นเงินสด) ระหว่างตนเองกับผู้เล่นคนที่สอง จอมเผด็จการมีอิสระเต็มที่ ดังนั้น จึงสามารถกำหนดทรัพย์ที่จะได้ตามความประสงค์ของตน คือผู้รับไม่มีอิทธิพลต่อผลลัพธ์
Conservapedia
นักปฏิบัติการอนุรักษนิยมชาวอเมริกันคนหนึ่งได้ก่อตั้งสารานุกรมออนไลน์ Conservapedia (คอนเซอร์วะพีเดีย) ในปี2006 เพราะเขามองว่า วิกิพีเดียเอนเอียงไปทางเสรีนิยมซึ่งเขากล่าวว่า "ยิ่งต่อต้าน(ค่านิยม)ชาวคริสต์และชาวอเมริกันมากขึ้น ๆ" เขาพบว่า "ผู้แก้ไขที่เอนเอียงและเจ้าปกครองวิกิพีเดียเซ็นเซ่อร์และเปลี่ยนแปลงความจริงเพื่อให้เข้ากับมุมมองของตน" ว่า "ความจริงที่ต่อต้านทฤษฎีวิวัฒนาการมักจะถูกเซ็นเซ่อร์ทันที" ว่าบทความบางบทความใช้ภาษาอังกฤษแบบคนอังกฤษ และว่าศาสนาคริสต์ไม่ได้รับเครดิตสำหรับการเกิด/ความเจริญในสมัยฟื้นฟูศิลปวิทยา แต่คอนเซอร์วะพีเดียเองก็ได้ปฏิกิริยาเชิงลบจากคนดัง นักข่าว และนักวิทยาศาสตร์เพราะมีความเอนเอียงและเนื้อความไม่ตรงกับความจริง
วิกิพีเดียภาษาโครเอเชีย
ในปี 2013 วิกิพีเดียภาษาโครเอเชียได้รับความสนใจจากสื่อหลังจากที่หนังสือพิมพ์ประจำวันของประเทศโครเอเชียคือ Jutarnji list รายงานคำวิจารณ์ว่า ผู้ดูแลระบบและคนแก้ไขกำลังสร้างความเอนเอียงแบบขวาจัดสำหรับบทความต่าง ๆ เช่น ระบอบชาตินิยมจัด (Ustashe regime) ลัทธิต่อต้านฟาสซิสต์ ชาวเซิร์บ กลุ่มบุคคลที่มีความหลากหลายทางเพศ และการสมรสของคนเพศเดียวกัน ผู้วิจารณ์หลายคนเป็นอดีตผู้แก้ไขวิกิพีเดียผู้กล่าวว่าถูกขับไล่เพราะแสดงความเป็นห่วง ชุมชุนที่เล็กของวิกิพีเดียภาษาโครเอเชีย (จนถึงเดือนกันยายน 2013 มีคนแก้ไขอย่างแอ๊กถีฟ 466คน และมีผู้ดูแลระบบ 27คน) อ้างว่าเป็นเหตุสำคัญ สองวันหลังจากนั้น รัฐมนตรีกระทรวงวิทยาศาสตร์และการศึกษาประเทศโครเอเชียก็แนะนำไม่ให้นักเรียนักศึกษาใช้วิกิพีเดียภาษาโครเอเชีย ในปี2018 นักประวัติศาสตร์ที่คณะมนุษยศาสตร์และสังคมศาสตร์ของมหาวิทยาลัยซาเกร็บ (ที่เมืองหลวงคือซาเกร็บ) ได้ให้สัมภาษณ์ว่า วิกิพีเดียภาษาโครเอเชียมีข้อบกพร่องมาก คลาดเคลื่อนจากความจริง ใช้ภาษาที่แสดงความเอนเอียงทางคตินิยม และนักเรียนนักศึกษามักดูบทความวิกิพีเดียภาษาอังกฤษแทนภาษาของตน โดยเฉพาะในเรื่องประวัติศาสตร์ของประเทศ
ผู้ร่วมก่อตั้งวิกิพีเดีย
ผู้ร่วมก่อตั้งวิกิพีเดีย คือ แลร์รี แซงเจอร์ได้วิจารณ์ความแม่นยำและมุมมองที่เป็นกลางของวิกิพีเดียตั้งแต่ต้นทศวรรษ2000 ในเดือนพฤษภาคม2020 เขาตีพิมพ์บทความในบล็อกส่วนตัวของตน เรียกวิกิพีเดียว่า "เอนเอียงจนแย่" และกล่าวว่า เขาเชื่อว่า วิกิพีเดียปัจจุบันไร้นโยบายมุมมองเป็นกลางที่มีประสิทธิผล อ้างว่าส่วนต่าง ๆ ของบทความเกี่ยวกับประธานาธิบดีดอนัลด์ ทรัมป์เป็นไปในทางลบอย่างไม่หยุดหย่อน เทียบกับของอดีตประธานาธิบดีบารัก โอบามาที่ไม่กล่าวถึงแม้เรื่องอื้อฉาวที่รู้กันดีเลย แล้วยกบทความอื่น ๆ อีกที่เขาอ้างว่าเอนเอียงไปทางเสรีนิยม
สุรสิทธิ์ ตรีทอง
สุรสิทธิ์ ตรีทอง เป็นนักการเมืองชาวไทย เป็นสมาชิกวุฒิสภาไทย ชุดที่ 12 อดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ เป็นอดีตนายกองค์การบริหารส่วนจังหวัดแม่ฮ่องสอน และเป็นหลานชายของ บุญชู ตรีทอง อดีต ส.ส.ลำปาง
ประวัติ
สุรสิทธิ์ ตรีทอง เป็นผู้ที่มีส่วนช่วยในการพัฒนาทางการศึกษาโดยเป็นผู้ร่วมก่อตั้งมหาวิทยาลัยราชภัฏเชียงใหม่ วิทยาเขตแม่ฮ่องสอน และพิจารณาสนับสนุนงบประมาณองค์การบริหารส่วนจังหวัดในการดำเนินการ เขาได้รับปริญญารัฐประศาสนศาสตรมหาบัณฑิตกิตติมศักดิ์ สาขาการปกครองท้องถิ่น จากมหาวิทยาลัยราชภัฏเชียงใหม่
การเมืองท้องถิ่น
สุรสิทธิ์ ตรีทอง เป็นสมาชิกสภาจังหวัดแม่ฮ่องสอน 2 สมัย ตั้งแต่ พ.ศ. 2538 ถึง พ.ศ. 2545 เขาได้รับตำแหน่งรองนายกองค์การบริหารส่วนจังหวัดแม่ฮ่องสอน ในปี พ.ศ. 2543 เป็นนายกองค์การบริหารส่วนจังหวัด ในปี พ.ศ. 2545 จนถึงปี 2547 ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดแม่ฮ่องสอน
สภาผู้แทนราษฎร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้รับเลือกตั้งเป็นสมาชิกสภาผู้แทนราษฎรระบบสัดส่วน กลุ่ม 1 สังกัดพรรคประชาธิปัตย์ ต่อมาในการเลือกตั้ง พ.ศ. 2554 เขาได้ลงสมัครรับเลือกตั้งระบบบัญชีรายชื่อ ลำดับที่ 56 แต่ไม่ได้รับเลือกตั้ง เนื่องจากพรรคประชาธิปัตย์ได้รับเลือกตั้ง 44 ที่นั่ง
วุฒิสภา
ในปี พ.ศ. 2562 สุรสิทธิ์ ได้รับแต่งตั้งเป็นสมาชิกวุฒิสภา ลำดับที่ 223
Dicranostegia
Dicranostegia เป็นสกุลของพืชดอกที่อยู่ในวงศ์ Orobanchaceae.
ถิ่นกำเนิดของมันคือ ตะวันตกเฉียงใต้ แคลิฟอร์เนีย ไปยังเม็กซิโก (บาจาแคลิฟอร์เนียนอร์เต)
สปีชีส์ในสกุล ได้แก่:
Diceratella
Diceratella เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แอฟริกาเขตร้อนตะวันออกเฉียงเหนือถึงเคนยา อิหร่านตอนใต้
สปีชีส์ในสกุล ได้แก่:
Dicerothamnus
Dicerothamnus เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
วอลเลย์บอลอาเซียนกรังด์ปรีซ์ 2022
วอลเลย์บอลอาเซียนกรังด์ปรีซ์ 2022 (ASEAN Grand Prix 2022) (หรือ วอลเลย์บอลหญิง วัน อาเซียน กรังด์ปรีซ์ ครั้งที่ 2 (ONE 2nd ASEAN Grand Prix Women's Volleyball Invitation) ตามชื่อผู้สนับสนุน คือ เดอะ วัน เอ็นเตอร์ไพรส์) เป็นการแข่งขันครั้งที่ 2 ของวอลเลย์บอลอาเซียนกรังด์ปรีซ์ ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่จังหวัดนครราชสีมา ประเทศไทย ระหว่างวันที่ 9–11 กันยายน พ.ศ. 2565
สถานที่แข่ง
รายชื่อเมืองเจ้าภาพและสถานที่มีดังนี้:
สโมสรฟุตบอลดนีปรอ
สโมสรฟุตบอลดนีปรอ (Футбо́льний Клуб «Дніпро́») เป็นอดีตสโมสรฟุตบอลยูเครน ตั้งอยู่ที่ดนีปรอ ชื่อสโมสรตั้งตามชื่อแม่น้ำนีเปอร์ ซึ่งสโมสรกีฬาหลายแห่งในเมืองเอาชื่อแม่น้ำไปตั้ง เช่น สโมสรแบนดีดนีปรอ และสโมสรบาสเกตบอลดนีปรอ สโมสรแห่งนี้มีกลุ่มปรือวัตเป็นเจ้าของ เช่นเดียวกันกับทีมบาสเกตบอลและทีมฮอกกี้
ในยุคโซเวียต สโมสรเคยเป็นสมาชิกของสมาคมกีฬาอาสาโซเวียต "เมตัลลูร์ก" (ชื่ออื่น ๆ เมตัลลูร์ก/แมตาลูรฮ์ และสตัล) จนกระทั่งใน ค.ศ. 1961 สโมสรได้รับการสนับสนุนจากโรงงานโลหะแปตรอว์สกึย-ดนีปรอแปตร็อวสก์ หลังจากนั้น สโมสรมีผู้สนับสนุนเป็นโรงงานผลิตเครื่องจักรยุชมัช และได้เปลี่ยนชื่อสโมสรเป็น ดเนปร์ ในภาษารัสเซีย และ ดนีปรอ ในภาษายูเครน ดนีปรอเป็นสโมสรจากยูเครนที่ประสบความสำเร็จมากเป็นอันดับที่สองในโซเวียตท็อปลีก โดยเคยชนะเลิศลีกในปี 1983 และ 1988 หลังจากการล่มสลายของสหภาพโซเวียต สโมสรกลายเป็นของเอกชน ต่อมาหลังจากที่สโมสรถูกยุบ ผู้เล่นและทีมงานฝึกสอนบางคนได้ย้ายไปเล่นให้กับสโมสรกีฬาดนีปรอ-1
บิลบอร์ด 200
บิลบอร์ด 200 (Billboard 200) เป็นชาร์ตอันดับเพลง 200 อันดับของนิตยสารบิลบอร์ด ที่รายงานยอดขายสูงสุดของอัลบั้มเพลงและอีพีในสหรัฐ ตีพิมพ์เป็นรายสัปดาห์ รายงานความนิยมของศิลปินหรือกลุ่มศิลปิน
ชาร์ตยึดจากยอดขาย (ทั้งส่วนจากร้านค้าและดิจิทัลดาวน์โหลด) ของอัลบั้มในสหรัฐ ยอดขายประจำสัปดาห์จะนับจากวันจันทร์และสิ้นสุดวันอาทิตย์ ชาร์ตใหม่จะตีพิมพ์ในวันพฤหัสในฉบับของวันเสาร์ถัดไป
โดยทั่วไปแล้วสินค้า อัลบั้มเพลงจะออกวางขายในตลาดอเมริกันวันอังคาร ส่วนการดาวน์โหลดแบบดิจิตอลก็จะรวมเข้าไปในตารางบิลบอร์ด 200 ด้วย ตราบใดที่ขายทั้งอัลบั้ม อัลบั้มที่ไม่ได้ขายในร้านค้าในสหรัฐ (ยังไม่รวมถึงการขายแบบนำเข้า) ก็จะไม่นับเข้าชาร์ต และจากนโยบายอันยาวนานที่จะไม่นับยอดขายจากร้านเฉพาะที่ไม่ใช่ร้านขายซีดีโดยตรง หรืออย่างร้านขายสินค้าจากโรงงาน เช่นวอล-มาร์ต หรือสตาร์บักส์ ก็ถูกยกเลิกไป และนำมานับในชาร์ตด้วยตั้งแต่ 7 พฤศจิกายน ค.ศ. 2007 มีผลต่อชาร์ตตั้งแต่ 17 พฤศจิกายน ค.ศ. 2007 เป็นต้นไป
อัลบั้มอันดับหนึ่งอัลบั้มล่าสุด ลงวันที่ 29 กันยายน ค.ศ. 2018 บนชาร์ตบิลบอร์ด 200 คืออัลบั้มครายพริตตี ของแคร์รี อันเดอร์วูด
คาร์ลอส นาวาร์โร
'''คาร์ลอส เอ. นาวาร์โร''' (Carlos Alberto Navarro; เกิด 14 ธันวาคม พ.ศ. 2523) เป็นนักแสดงและนักจัดรายการวิทยุชาวอเมริกัน
ชีวิตในวัยเด็กและอาชีพ
นาวาร์โรเกิดในปี ค.ศ. 1980 ในควีนส์โดยมีพ่อเป็นชาวเปรูและแม่เป็นชาวคิวบา ปัจจุบันเขาอาศัยอยู่ในออร์แลนโด รัฐฟลอริดา สหรัฐ และเป็นผู้ดำเนินรายการวิทยุยอดนิยม
แหล่งข้อมูลอื่น
1980
ออสโวบอจเดนี
ออสโวบอจเดนี (Liberation, Освобождение, Befreiung, Wyzwolenie) เป็นภาพยนตร์อิงประวัติศาสตร์ของสหภาพโซเวียต กำกับโดยยูรี โอเซรอฟ ออสโวบอจเดนี เป็นภาพยนตร์ร่วมมือกันระหว่าง สหภาพโซเวียต, เยอรมนีตะวันออก, โปแลนด์, อิตาลี และ ยูโกสวาเวีย โดยภาพยนตร์นี้จะเล่าเรืองเกียวกับสงครามโลกครั้งที่สอง โดยจะเล่าเรื่องราวเกียวกับยุทธการที่คูสค์, ปฏิบัติการบากราติออน, การรุกวิสตูลา-โอเดอร์ และ ยุทธการที่เบอร์ลิน
ชื่อภาคในภาพยนตร์
ภาพยนตร์นี้เป็นภาพยนตร์ชุดมีทั้งหมด 5 ภาค
นักแสดง
(รัสเซีย) (โปแลนด์) (เยอรมนีตะวันออก)
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมทั้งหมดในกลุ่มจังหวัดที่ 7
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 7
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดสระบุรี
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสระบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสระบุรี อำเภอแก่งคอย อำเภอมวกเหล็ก อำเภอเฉลิมพระเกียรติ และอำเภอวังม่วง
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอหนองแค อำเภอพระพุทธบาท อำเภอบ้านหมอ อำเภอวิหารแดง อำเภอเสาไห้ อำเภอหนองแซง อำเภอหนองโดน และอำเภอดอนพุด
Dendromyza
Dendromyza เป็นสกุลของพืชดอกที่อยู่ในวงศ์ Santalaceae. They are dioecious stem-parasitic shrubs.
ถิ่นกำเนิดของมันคือ มาเลเซีย ถึง หมู่เกาะโซโลมอน
สปีชีส์ในสกุล ได้แก่:
อิกษวากุ
อิกษวากุ ในภาษาสันสกฤต (इक्ष्वाकु Ikṣvāku) หรือ โอกกากะ ในภาษาบาลี (Okkāka) แปลว่า ต้นขี้กาเทศ เป็นพระนามของพระโอรสหนึ่งในสิบพระองค์ของพระมนูไววัสวัต และเป็นผู้สถาปนาราชวงศ์อิกษวากุกับราชอาณาจักรโกศลในอินเดียโบราณ วิษณุปุราณะ กล่าวว่า พระเจ้าอิกษวากุมีพระโอรสหนึ่งร้อยพระองค์ พระโอรสพระองค์หัวปี คือ วิกุกษี ส่วนพระโอรสที่ทรงพระนามว่า เนมิราช เป็นปฐมกษัตริย์แห่งวิเทหะ
Decalobanthus
ถิ่นกำเนิดของมันคือ แทนซาเนีย มหาสมุทรอินเดียตะวันตก เขตร้อนและกึ่งเขตร้อนเอเชียถึงแปซิฟิก
สปีชีส์ในสกุล ได้แก่:
เซอร์ไวเวอร์ เพิร์ลไอส์แลนส์
เซอร์ไวเวอร์: เพิร์ลไอส์แลนส์ (Survivor: Pearl Islands) เป็น ฤดูกาลที่ 7 ของรายการเซอร์ไวเวอร์ ถ่ายทำที่ เกาะเพิร์ล ประเทศปานามา เนื่องด้วยสถานที่แห่งนี้เต็มไปด้วยประวัติศาสตร์การนองเลือดของเหล่าโจรสลัด ดังนั้นหัวข้อหลักของฤดูกาลนี้เน้นไปที่โจรสลัด เริ่มตั้งแต่ผู้เข้าแข่งขันทุกคนจะเริ่มแข่งโดยมีเพียงเสื้อผ้าติดตัวเท่านั้น ต้องนำของที่ติดตัวแลกกับของจำเป็นในหมู่บ้านปานามา และเมื่อเผ่าไหนแพ้การแข่งขันเพื่อรางวัลแล้ว เผ่าที่ชนะมีโอกาสที่จะขโมยของจากเผ่าแพ้หรือแม้แต่การลักพาสมาชิกเผ่าที่แพ้กลับไปที่เผ่าได้ และที่สำคัญ คือ การหักมุมที่สร้างความผวาให้กับผู้เข้าแข่งขันที่เหลืออยู่คือการนำผู้เข้าแข่ง 6 คนแรกที่โหวตออกกลับเข้ามาแข่งใหม่เพื่อเป็นการแก้แค้น
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 19 กันยายน พ.ศ. 2546 เวลา 13:00 น. ตามเวลาประเทศไทย
การแข่งขัน
การแข่งในครั้งนี้ถูกออกแบบเป็นทีมโดยมีคณะลูกขุน 5 คนแข่งกับผู้เข้าแข่งขันที่เหลือ 4 คนซึ่งในที่สุดแล้วทางฝั่งคณะลูกขุนเป็นฝ่ายชนะไปจึงทำให้สภาเผ่าครั้งนี้ ผู้เล่นที่เหลืออยู่ทั้ง 4 คนไม่มีใครได้สิทธิ์ภูมิคุ้มกัน
เมย์ คาลามาวี
เมย์ คาลามาวี (May Calamawy; เกิด พ.ศ. 2529) เป็นนักแสดงชาวอียิปต์-ปาเลสไตน์ เธอมีชื่อเสียงจากบทบาทในละครโทรทัศน์เรื่อง รามี ของฮูลูในบท ดีน่า ฮาสสัน ปัจจุบันเธอกำลังปรากฏตัวในซีรี่ส์เรื่อง มูนไนท์. ของดิสนีย์พลัส
แหล่งข้อมูลอื่น
1986
เหตุการณ์แก๊สระเบิดที่ถนนเพชรบุรีตัดใหม่ พ.ศ. 2533
เหตุการณ์โศกนาฎกรรม
เหตุเกิดเวลาประมาณ 22.00 น. นายสุทัน ฝักแคเล็ก ลูกจ้างบริษัทอุตสาหกรรมแก๊สสยาม จำกัด (ปัจจุบันคือ บริษัท สยามแก๊ส แอนด์ ปิโตรเคมีคัลส์ จำกัด (มหาชน)) ขับรถบรรทุกแก๊สของบริษัทลงทางด่วนเพชรบุรีตัดใหม่ด้วยความเร็วเพื่อให้พ้นไฟแดง แต่รถพลิกคว่ำ ตัวรถไถไปกับพื้น ถังบรรจุแก๊สรูปแคปซูล 2 ถัง ถังละ 3,770 ลิตร หลุดออกจากตัวรถ แก๊สรั่วพวยพุ่งออกมา เกิดเป็นประกายไฟและระเบิดเสียงดังหลายครั้ง ทำให้บริเวณถนนเพชรบุรีตัดใหม่และละแวกใกล้เคียงกลายเป็นทะเลเพลิงในไม่กี่วินาที เพลิงลุกลามรวดเร็ว คลอกผู้คนในรถยนต์ซึ่งติดไฟแดงอยู่จนเสียชีวิตทันทีหลายราย บางรายเสียชีวิตเพราะสำลักควัน บางคนที่หนีออกมาได้ก็บาดเจ็บสาหัส เนื้อตัวเป็นแผลพุผองจากเปลวเพลิง ขณะเดียวกัน ถังแก๊สอีกถังที่ยังติดอยู่กับตัวรถไม่อาจทนทานความร้อนได้ ก็ระเบิดอีกครั้ง ตึกแถวสองฟากถนนเกิดเพลิงลุกท่วม และลามไปติดแผ่นป้ายโฆษณาขนาดใหญ่เกิดเป็นลูกเพลิงสูงท่วมตึกสามชั้น หม้อแปลงไฟฟ้าที่ตั้งอยู่ข้างถนนเกิดช็อต กระแสไฟฟ้าถูกตัดขาด ทำให้ไฟดับ และเกิดเป็นลูกเพลิงพวยพุ่งขึ้นสู่ท้องฟ้าสีแดงฉาน ผู้อาศัยในบริเวณนั้นและละแวกใกล้เคียง รวมทั้งชุมนุมแออัดนับ 100 หลังคาเรือน พากันหลบหนีเอาชีวิตรอด เพลิงยังคงไหม้ต่อเนื่องนานนับชั่วโมง เจ้าหน้าที่จากหน่วยกู้ชีพและตำรวจดับเพลิงพยายามฉีดน้ำสกัดกั้น แต่แก๊สฟุ้งกระจายในอากาศ ทำให้ระงับเพลิงได้ยาก ต้องใช้เวลาถึง 24 ชั่วโมงจึงควบคุมเพลิงให้สงบลงได้ราว 22.00 น.ของวันถัดมา
การพิพากษาคดี
ศาลฎีกาบรรยายเหตุการณ์ครั้งนี้ไว้ในคำพิพากษาที่ 3446/2537 ลงวันที่ 15 สิงหาคม พ.ศ. 2537 ว่า
"'เมื่อวันที่ 24 กันยายน 2533 เวลาประมาณ 22 นาฬิกา นายสุทัน ฝักแคเล็ก ลูกจ้างของจำเลยที่ 1 ขับรถยนต์บรรทุกก๊าซคันเกิดเหตุลงจากทางด่วนมาที่ถนนเพชรบุรีด้วยความเร็วเพื่อเร่งให้พ้นสัญญาไฟจราจรที่กำลังจะเปลี่ยนเป็นสัญญาไฟแดง นายสุทันเลี้ยวรถไปทางด้านขวามุ่งหน้าจะไปสี่แยกมักกะสัน แต่รถยนต์บรรทุกก๊าซคันเกิดเหตุพลิกตะแคงครูดไปกับพื้นถนนจนถึงหน้าอาคารหอพักริมถนนเพชรบุรี ถังบรรจุก๊าซสองถังหลุดออกจากตัวรถ ก๊าซปิโตรเลียมเหลว (แอล.พี.จี.) ที่บรรทุกมารั่วแผ่กระจายเป็นบริเวณกว้าง แล้วระเบิดเกิดเพลิงลุกไหม้ นายสุทันถึงแก่ความตายในรถ เพลิงลุกลามไหม้บ้านเรือนในชุมชนแออัดซึ่งอยู่ด้านซ้ายของถนนเพชรบุรีเสียหาย ไหม้ตึกแถวด้านซ้ายและขวาของถนนเพชรบุรีจำนวน 51 ห้อง รถยนต์และรถจักรยานยนต์ซึ่งจอดอยู่ในถนนเพชรบุรีตั้งแต่แยกทางด่วนถึงแยกถนนวิทยุเสียหายประมาณ 67 คัน และจากเพลิงไหม้ดังกล่าวเป็นเหตุให้มีบุคคลถึงแก่ความตาย 88 คน ได้รับอันตรายสาหัส 24 คน ได้รับอันตรายแก่กาย 12 คน ค่าเสียหายรวมเป็นเงิน 214,926,282 บาท'"
รถบรรทุกแก๊สคันนี้ไม่ได้มาตรฐานตามที่กฎหมายกำหนดไว้ คือ ไม่มีข้อต่อระหว่างถังแก๊สกับตัวรถ ซึ่งมีประโยชน์ในการยึดวัสดุติดกับตัวรถไม่ให้เคลื่อนหรือหล่นลงมาจนเกิดอันตราย และไม่มีสายรัดถังแก๊สเหมือนกับที่รถบรรทุกแก๊สทั่วไปใช้กัน ในหนังสือ รพี'34 ได้กล่าวถึงอีกสาเหตุหนึ่งของเหตุการณ์โศกนาฎกรรมแก๊สระเบิดว่าเกิดจากผู้ขับรถบรรทุกแก๊สประสาทหลอนจากการเสพยาม้า เหตุการณ์นี้ยังเป็นฉากหนึ่งในภาพยนตร์เรื่อง คนเห็นผี ของ ออกไซด์ แปง เมื่อ พ.ศ. 2545
กาซูซา
กาซูซา (Cazuza; 4 เมษายน พ.ศ. 2501 – 7 กรกฎาคม พ.ศ. 2533) เป็นนักร้อง นักแต่งเพลง และกวีชาวบราซิล เกิดในเมืองรีโอเดจาเนโร เขาเป็นหนึ่งในบุคคลที่ดีที่สุดของวงการเพลงร็อกและบทกวีบราซิล
ฟินาลิสซิมา 2022
ฟินาลิสซิมา 2022 (Finalissima) จะเป็นการแข่งขันครั้งที่สามของ คอนเมบอล–ยูฟ่าคัพออฟแชมเปียนส์ ซึ่งเป็นการแข่งขันฟุตบอลระหว่างผู้ชนะจากการแข่งขันชิงแชมป์อเมริกาใต้และยุโรป การแข่งขันในครั้งนี้จะมีอิตาลีเป็นผู้ชนะของยูโร 2020 (จัดขึ้นในปี 2021) เจอกับอาร์เจนตินาเป็นผู้ชนะของโกปาอาเมริกา 2021 โดยจะแข่งขันกันที่สนามกีฬาเวมบลีย์ในลอนดอน ประเทศอังกฤษ ในวันพุธที่ 1 มิถุนายน ค.ศ. 2022 การแข่งขันครั้งนี้จะเป็นการฟื้นคืนชีพ Artemio Franchi Cup ที่แข่งครั้งล่าสุดเมื่อ 29 ปีก่อน จัดโดยสหพันธ์ฟุตบอลยุโรป และสมาพันธ์ฟุตบอลอเมริกาใต้ ซึ่งเป็นส่วนหนึ่งของการร่วมมือระหว่างทั้งสององค์กร
ปูมหลัง
ในปี ค.ศ. 1985 และ ค.ศ. 1993 ผู้ชนะการแข่งขันฟุตบอลชิงแชมป์แห่งชาติยุโรป และโกปาอาเมริกา ได้แข่งขันในรายการ Artemio Franchi Cup (หรือที่รู้จักในชื่อ European/South American Nations Cup) ซึ่งเป็นการแข่งขันนัดเดียวที่จัดโดยสหพันธ์ฟุตบอลยุโรป และสมาพันธ์ฟุตบอลอเมริกาใต้ เป็นการแข่งขันระดับทีมชาติเทียบเท่ากับอินเตอร์คอนติเนนตัลคัพในระดับสโมสร ซึ่งแข่งขันกันระหว่างผู้ชนะยูโรเปียนคัพ/ยูฟ่าแชมเปียนส์ลีก และโกปาลิเบร์ตาโดเรส ฝรั่งเศสชนะการแข่งขันในปี ค.ศ. 1985 ที่ปารีส ขณะที่อาร์เจนตินาชนะการแข่งขันในปี ค.ศ. 1993 ที่มาร์ เดล พลาตา อย่างไรก็ตาม การแข่งขันถูกยกเลิกหลังจากนั้น Artemio Franchi Cup ถือได้ว่าเป็นต้นแบบของฟีฟ่าคอนเฟเดอเรชันส์คัพ ซึ่งแข่งขันในปี 1992 เป็นครั้งแรกและจัดโดย FIFA ตั้งแต่ปี 1997 ซึ่งจุดเด่นของรายการนี้คือการนำแชมป์ของแต่ละทวีปและแชมป์ฟุตบอลโลกมาแข่งกัน หลังจากการแข่งขันในปี ค.ศ. 2017 ฟีฟ่าประกาศเมื่อวันที่ 15 มีนาคม ค.ศ. 2019 ว่าการแข่งขันรายการนี้จะถูกยกเลิก
อันดับปลาโรนัน
อันดับปลาโรนัน (อันดับ: Rajiformes, Skate, guitarfish) เป็นอันดับย่อยของอันดับ Batoidea ซึ่งจัดอยู่ในชั้นปลากระดูกอ่อน
ปลาที่อยู่ในอันดับนี้มีลักษณะโดยรวมที่แตกต่างไปจากปลาในอันดับ Batoidea อันดับอื่น คือ มีครีบอกที่ใหญ่กว่า แผ่ขยายมากกว่า และอยู่ใกล้กับส่วนหัวซึ่งแบนราบอย่างเห็นได้ชัด มีตาอยู่บนด้านบนของหัว และซี่เหงือกอยู่ด้านล่างเหมือนปลากระเบนทั่วไป มีฟันใช้สำหรับบดอาหาร จำพวก ครัสเตเชียนและหอยชนิดต่าง ๆ ส่วนใหญ่เมื่อให้กำเนิดลูก ตัวอ่อนจะพัฒนาในแคปซูลที่มีรูปร่างเหมือนเขาสัตว์ ที่ถูกเรียก "กระเป๋านางเงือก" (Mermaid's purse)
ซึ่งปลาที่อยู่ในอันดับนี้ที่เป็นรู้จักเป็นอย่างดี คือ ปลาโรนัน และ ปลาโรนิน รวมถึงปลากระบาง ซึ่งอันดับนี้เคยรวมเป็นอันดับเดียวกับ อันดับปลากระเบน คือ ปลากระเบนทั่วไป และ Pristiformes หรือปลาฉนากมาก่อนด้วย โดยคำว่า Rajiformes นั้น มาจากภาษาลาตินคำว่า "raja" ที่หมายถึง ปลากระเบน กับคำว่า "forma" ที่หมายถึง แหลมคม
การพิจารณาคดีแกนนำกระบวนการเอกราชกาตาลุญญา
การพิจารณาคดีแกนนำกระบวนการเอกราชกาตาลุญญา ซึ่งมีชื่อทางกฎหมายว่า คดีพิเศษหมายเลข 20907/2017 ของศาลสูงสุดสเปน (Causa Especial número: 20907/2017 del Tribunal Supremo de España; Causa Especial número: 20907/2017 del Tribunal Suprem d'Espanya) และมีชื่อเป็นที่รู้จักกันแพร่หลายว่า คดีกระบวนการ [เอกราช] (causa del procés; Causa del procés) คือการพิจารณาคดีด้วยวาจาที่เริ่มขึ้นเมื่อวันที่ 12 กุมภาพันธ์ พ.ศ. 2562 ในศาลสูงสุดสเปน ปาโบล ยาเรนา ผู้พิพากษา เป็นผู้ประสานงานไต่สวนระหว่างเดือนตุลาคม พ.ศ. 2560 ถึงเดือนกรกฎาคม พ.ศ. 2561 ซึ่งส่งผลให้มีผู้ที่จะต้องเข้าสู่กระบวนการพิจารณาคดี 12 คน ได้แก่ คณะผู้บริหารแคว้นกาตาลุญญาเกือบทั้งคณะของการ์ลัส ปุดจ์ดาโมน, ฌอร์ดี ซันเช็ซ และฌอร์ดี กูชาร์ต นักเคลื่อนไหวทางการเมือง, การ์มา ฟูร์กาเด็ลย์ อดีตประธานสภานิติบัญญัติกาตาลุญญา และสมาชิกสภานิติบัญญัติกาตาลุญญาอีกหลายคน จำเลยบางคนถูกคุมขังก่อนการพิจารณาคดีโดยไม่มีการประกันตัวตั้งแต่เริ่มการไต่สวน
จำเลยถูกฟ้องร้องดำเนินคดีเนื่องจากมีส่วนร่วมในเหตุการณ์ที่เกี่ยวข้องกับการจัดการลงประชามติเอกราชกาตาลุญญาในวันที่ 1 ตุลาคม พ.ศ. 2560 (ซึ่งถูกศาลรัฐธรรมนูญสเปนประกาศว่าไม่ชอบด้วยกฎหมายและมีมติยับยั้งหลังจากนั้น) การผ่านร่างกฎหมายต่าง ๆ ที่ขัดต่อรัฐธรรมนูญสเปนและธรรมนูญการปกครองตนเองกาตาลุญญา และการประกาศเอกราชกาตาลุญญาในวันที่ 27 ตุลาคม ปีเดียวกัน
การพิจารณาคดีสิ้นสุดลงอย่างเป็นทางการเมื่อวันที่ 12 มิถุนายน พ.ศ. 2562 และคำตัดสินคดีได้รับการเผยแพร่สู่สาธารณชนในวันที่ 14 ตุลาคม ปีเดียวกัน จำเลย 9 คนจากทั้งหมด 12 คนถูกพิพากษาว่ามีความผิดฐานปลุกปั่นให้ขัดขืนอำนาจปกครองและถูกสั่งจำคุกระหว่าง 9–13 ปี โดย 4 คนในจำนวนนี้ยังถูกพิพากษาว่ามีความผิดฐานใช้งบประมาณรัฐในทางมิชอบ จำเลยที่เหลืออีก 3 คนถูกพิพากษาว่ามีความผิดฐานดื้อแพ่งและถูกสั่งปรับแต่ไม่ต้องโทษจำคุก  ศาลยกฟ้องข้อหากบฏ จำเลยบางคนแสดงความตั้งใจที่จะยื่นอุทธรณ์ต่อศาลรัฐธรรมนูญสเปนและศาลสิทธิมนุษยชนยุโรปต่อไป
แม่เหล็กไฟฟ้า (แก้ความกำกวม)
แม่เหล็กไฟฟ้า อาจหมายถึง
บัญญัติ เจตนจันทร์
นายแพทย์บัญญัติ เจตนจันทร์ (เกิด 1 กันยายน พ.ศ. 2505) สมาชิกสภาผู้แทนราษฎรจังหวัดระยอง เขต 2 จำนวน 3 สมัย
ประวัติ
นายแพทย์บัญญัติ เจตนจันทร์ เกิดเมื่อวันที่ 1 กันยายน พ.ศ. 2505 ที่ตำบลท่าประดู่ อำเภอเมืองระยอง จังหวัดระยอง เป็นบุตรของนายเจี๊ยง และ นางทองคำ แซ่จัน สำเร็จการศึกษาระดับปริญญาตรี แพทยศาสตรบัณฑิต (เกียรตินิยมอันดับสอง) จากคณะแพทยศาสตร์ศิริราชพยาบาล มหาวิทยาลัยมหิดล เมื่อปีการศึกษา พ.ศ. 2529 (ร่วมรุ่นกับ นายแพทย์ชลน่าน ศรีแก้ว และ นายแพทย์ภูมินทร์ ลีธีระประเสริฐ) สมรสกับ นางอาภรณ์ เจตนจันทร์ มีบุตร-ธิดา 2 คน
การทำงาน
นายแพทย์บัญญัติ เคยรับราชการทำงานเป็นนายแพทย์ประจำโรงพยาบาลแกลง เมื่อปี พ.ศ. 2533 ถึง พ.ศ. 2547
งานการเมือง
นายแพทย์บัญญัติ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ และได้รับเลือกติดต่อกัน รวม 3 สมัย
สมาชิกสภาผู้แทนราษฎร
นายแพทย์บัญญัติ เจตนจันทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ผีเสื้อและดอกไม้
ภาพยนตร์ได้รางวัลตุ๊กตาทองถึง 7 ตัว เมื่อ พ.ศ. 2528 และได้รางวัลภาพยนตร์นานาชาติยอดเยี่ยมจากฮาวาย และจัดรวมอยู่ในโครงการ 1 ใน 100 หนังไทยที่คนไทยควรดู รวมถึงนำไปทำเป็นละครโทรทัศน์ทางสถานีไทยพีบีเอสด้วย
โครงเรื่อง
ฮูยัน เป็นเด็กที่มีฐานะยากจน ด้วยวัยเพียง 13 ขวบเศษ ฮูยันตัดสินใจไม่เรียนต่อในชั้น ป.5 ทั้งที่เขาได้ที่ 1 มาตลอด เขาหันมาเป็นพ่อค้าไอศกรีม ด้วยสำนึกแห่งความรับผิดชอบ เพื่อแบ่งเบาภาระจากพ่อที่เป็นกรรมกรขนของอยู่ สินค้าที่เคยส่งมาทางรถไฟก็ลดน้อยลงเมื่อมีรถยนต์เข้ามาแทนที่ พ่อของเขาก็ยิ่งขาดแคลน และเพื่อให้ดุญญากับอาเครญา น้องชายและน้องสาวได้เข้าเรียนหนังสือบ้าง ครอบครัวของเขายากไร้ ต้องอาศัยที่ดินของวัดปลูกกระต๊อบอยู่ แต่พ่อก็สอนเสมอให้เขารักเกียรติ ไม่ขอใครกิน เขาต้องทำงานหนัก แต่รู้สึกภูมิใจ
เขื่อนห้วยเสนง
= ประวัติความเป็นมา =
คำว่าห้วยเสนง มาจากคำว่า “แสน็ง” เป็นภาษาพื้นบ้านหรือภาษาเขมรถิ่นบ้านเรา กรมชลประทาน  ได้ดำเนินการสำรวจออกแบบโครงการชลประทานห้วยเสนง เป็นโครงการแรกของจังหวัดสุรินทร์ และเริ่มงานก่อสร้างในปี พ.ศ. 2495 งานชลประทานในจังหวัดสุรินทร์ ส่วนใหญ่เป็นโครงการชลประทานประเภทเก็บกักน้ำด้วยการสร้างอ่างเก็บน้ำและฝาย  ในปี พ.ศ. 2527 กรมชลประทานได้จัดตั้งโครงการชลประทานสุรินทร์  เป็นหน่วยงานในสังกัดของกรมชลประทาน  หัวงานโครงการชลประทานสุรินทร์ตั้งอยู่ที่อ่างเก็บน้ำห้วยเสนง หมู่ที่ 2 บ้านทำเนียบ ตำบลเฉนียง อำเภอเมือง จังหวัดสุรินทร์ พิกัด 48 PUB 383 – 380 ระวาง  5638 I (1 : 50,000) อ่างเก็บน้ำห้วยเสนง เป็นอ่างเก็บน้ำลักษณะเขื่อนดิน อยู่ในเขตอำเภอเมืองสุรินทร์ และอำเภอปราสาท จังหวัดสุรินทร์ อยู่ห่างจากตัวจังหวัดประมาณ 7 กิโลเมตร
อ่างเก็บน้ำห้วยเสนงสร้างเสร็จเมื่อ พ.ศ. 2521 ปิดกั้นห้วยเสนงและลำน้ำอำปึลที่บ้านโคกจ๊ะ-บ้านถนน-บ้านเฉนียง ที่รับน้ำมาจากอ่างเก็บน้ำอำปึลเป็นอ่างแฝดทางด้านเหนือเขื่อนซึ่งเป็นฝ่ายส่งน้ำและบำรุง รักษาที่ 1 ชลประทานสุรินทร์ จึงได้ขุดร่องเชื่อมระหว่างอ่างทั้งสอง สร้างขึ้นเพื่อบรรเทาอุทกภัยและเพื่อการเกษตรโดยเฉพาะ
ลักษณะทั่วไป
อ่างเก็บน้ำห้วยเสนงมีความสูงจากท้องน้ำ 20 เมตร สันเขื่อนยาว 4.4 กิโลเมตร สามารถกักเก็บน้ำได้ 20.8 ล้านลูกบาศก์เมตร ปัจจุบัน อ่างเก็บน้ำห้วยเสนงเป็นแหล่งเพาะพันธุ์ปลา มีสถานที่พักผ่อนหย่อนใจ ของชาวสุรินทร์มาเป็นเวลานาน ได้ชื่อว่าทะเลสุรินทร์ ซึ่งเปรียบเสมือนเป็นสวรรค์ชายหาดของคนชาวสุรินทร์ นอกจากนี้บนสันเขื่อนมีที่กว้างออกคล้ายแหลมไปซึ่งเป็นที่ตั้งของ เรือนรับรองที่ประทับแรมของสมเด็จพระศรีนครินทราบรมราชชนนีหรือ เรือนรับรองที่ประทับ อ่างเก็บน้ำห้วยเสนง เมื่อครั้งเสด็จประพาสและทรงงาน ซึงเปิดให้นักท่องเที่ยวได้ชม มีเขตพระราชฐานอยู่ด้านในโครงการชลประทาน และมีจุดชมวิวให้ชมอีกด้วย และยังเป็นที่ประทับรับรองพระบรมวงศานุวงศ์หลายพระองค์ เช่น สมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  (ครั้นยังทรงพระชนม์) ในยามที่เสด็จพระราชดำเนินเยี่ยมราษฎรในเขตจังหวัดอีสานใต้
สภาพ ณ วันที่ 20 กรกฎาคม 2562 น้ำแห้งขอด ถึงขั้นวิกฤต ผู้สื่อข่าวประจำ จ.สุรินทร์ รายงานว่า ภายหลังจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายทรงศักดิ์ ทรงศรี รัฐมนตรีช่วยว่าการกระทรวงมหาดไทย และคณะ ได้ลงพื้นที่จังหวัดสุรินทร์ เพื่อตรวจเยี่ยมและรับฟังผลการดำเนินงานการแก้ไขปัญหาการขาดแคลนน้ำของโรงพยาบาลสุรินทร์ เป็นที่เรียบร้อยแล้ว ได้เดินทางไปยังอ่างเก็บน้ำห้วยเสนง ต.เฉนียง อ.เมือง จ.สุรินทร์ เพื่อสำรวจ รวบรวมข้อมูลนำเสนอ พลเอกประยุทธ์ จันทร์โอชา นายกรัฐมนตรี และคณะ มีกำหนดการลงพื้นที่ อ่างเก็บน้ำห้วยเสนง  เพื่อบูรณาการแก้ไขปัญหาภัยแล้ง ในวันที่ 19 ส.ค.62 นี้
หลังปรากฏ น้ำภายในอ่างเก็บน้ำห้วยเสนงแห่งนี้ แห้งเหือดจนเห็นเสาประภาคาร อาคารสูบน้ำประปาหล่อเลี้ยงคนเมืองสุรินทร์ นำประปาไม่ไหลมานานกว่า 1 สัปดาห์ และเป็นครั้งแรกในรอบ 41 ปี โดยมีต้นเหตุมาจากฝนที่ทิ้งช่วงมานานร่วม 2 เดือน ทำน้ำห้วยเสนงแห้งขอด จนต้องหาแหล่งน้ำดิบแห่งใหม่ เพื่อนำน้ำมาเติมอ่างห้วยเสนงผลิตน้ำประปา โดยได้ทำการสูบน้ำจากบ่อหินของเอกชนโรงโม่หินมุ่งเจริญ บ่อ 1 ตั้งแต่ปลายสัปดาห์ที่แล้ว จนระดับน้ำใกล้หมดแล้ว ซึ่งขณะนี้ ชลประทานสุรินทร์ ได้ทำการย้ายเครื่องสูบมาติดตั้งที่บ่อเหมืองหินมุ่งเจริญบ่อที่ 2 ซึ่งมีเนื้อที่ประมาณ 150 ไร่ ปริมาณน้ำประมาณ 3 ล้านลบ.ม. คาดใช้เวลาอีก 2 วัน จึงจะติดตั้งเสร็จและเริ่มสูบน้ำ ไปยังอ่างเก็บน้ำห้วยเสนงต่อไป
ทั้งนี้ นายประภัสสร์ มาลากาญจน์ ผู้ว่าราชการจังหวัดสุรินทร์ได้ออก  ประกาศกองอำนวยการป้องกันและบรรเทาสาธารณภัยจังหวัดสุรินทร์ เรื่อง เขตพื้นที่ประสบสาธารณภัยในพื้นที่อำเภอเมืองสุรินทร์ จำนวน 31 ชุมชน เพื่อประโยชน์ในการจัดการสาธารณภัยให้เป็นไปตามแผนการป้องกันและบรรเทาสาธารณภัยแห่งชาติ พ.ศ.2558 เรียบร้อยแล้ว
การเดินทาง
อยู่ห่างจากตัวเมืองสุรินทร์ไปทางถนนสายสุรินทร์-ปราสาท (ทางหลวงหมายเลข 214) ประมาณ 5 กิโลเมตร บริเวณหลักกิโลเมตรที่ 5-6 แยกซ้ายมือไปทางถนนริมคลองชลประทาน มีป้ายชื่อว่า โครงการชลประทานสุรินทร์ สำนักชลประทานที่ ๘ ระยะทางประมาณ 4 กิโลเมตร
Deinbollia
Deinbollia เป็นสกุลของพืชดอกที่อยู่ในวงศ์ Sapindaceae
มีถิ่นกำเนิดอยู่ในเขตร้อน ทางตอนใต้ของทวีปแอฟริกา และหมู่เกาะทางตะวันตกของมหาสมุทรอินเดีย
สปีชีส์ในสกุล ได้แก่:
ฟุตบอลในประเทศยูเครน
ฟุตบอลในประเทศมีหลายประเภท ได้แก่ ฟุตบอลอาชีพชาย ฟุตบอลอาชีพหญิง ฟุตบอลสมัครเล่นชาย ฟุตบอลสมัครเล่นหญิง ลีกเยาวชน การแข่งขันของเด็กที่มีอายุน้อยกว่า 13 ปี การแข่งขันฟุตบอลอาสาสมัคร และฟุตบอลชายหาด ยูเครนมีทีมชาติที่ลงแข่งขันในรายการระดับนานาชาติอย่างฟุตบอลทวีปและฟุตบอลโลกรอบคัดเลือก ฟุตบอลมหาวิทยาลัย และฟุตบอลชายหาด
ภาพรวม
ฟุตบอลทีมชาติยูเครนผ่านรอบคัดเลือกเข้าไปเล่นในรอบสุดท้ายของฟุตบอลโลกเพียงครั้งเดียวในปี 2006 ซึ่งพวกเขาเข้าถึงรอบก่อนรองชนะเลิศภายใต้การคุมทีมของอดีตนักฟุตบอลโซเวียตอย่างโอเล บลอกฮิน ส่วนในการแข่งขันระดับทวีป พวกเขาผ่านสู่เข้ารอบสุดท้ายของฟุตบอลชิงแชมป์แห่งชาติยุโรปสองครั้ง ในปี 2012 และ 2016 ฟุตบอลทีมชาติรุ่นอายุไม่เกิน 21 ปี เคยเข้าชิงชนะเลิศฟุตบอลชิงแชมป์แห่งชาติยุโรปเยาวชนในปี 2006 ส่วนทีมชาติรุ่นอายุไม่เกิน 19 ปี เคยชนะเลิศฟุตบอลชิงแชมป์แห่งชาติยุโรปเยาวชนในปี 2009 และเข้าชิงชนะเลิศฟุตบอลโลกเยาวชน ทีมนักเรียนเคยชนะเลิศกีฬามหาวิทยาลัยโลกฤดูร้อนสองครั้ง
ดือนามอกือยิวและชัคตาร์ดอแนตสก์ เป็นสองสโมสรที่ได้รับการยอมรับมากที่สุดของประเทศ ดือนามอกือยิวประสบความสำเร็จต่อเนื่องจากยุคโซเวียตที่พวกเขาชนะเลิศยูโรเปียนคัพวินเนอร์สคัพในปี 1975 (ซึ่งทีมชนะเลิศยูฟ่าซูเปอร์คัพด้วย) และ 1986 ส่วนชัคตาร์ดอแนตสก์ชนะเลิศยูฟ่าคัพในปี 2009 ผู้เล่นที่มีชื่อเสียงจากยูเครนได้แก่ ออแลฮ์ บลอคิน และอันดรีย์ แชวแชนกอ ผู้ฝึกสอนวาแลรีย์ ลอบานอว์สกึย พาดือนามอกือยิวชนะเลิศถ้วยยุโรป นอกจากนี้ เขายังคุมทีมชาติโซเวียตและทีมชาติยูเครน จนได้รับสมญาว่าวีรบุรุษแห่งฟุตบอลยูเครน
Cube
Cube เป็นคำศัพท์ในภาษาอังกฤษ สามารถหมายถึง
Decagonocarpus
Decagonocarpus เป็นสกุลของพืชดอกที่อยู่ในวงศ์ Rutaceae
มีถิ่นกำเนิดอยู่ทางตะวันออกของโคลอมเบียถึงทางตะวันตกเฉียงเหนือของบลาซิล
สปีชีส์ในสกุล ได้แก่:
คิวบอกทาฮีดรอน
คิวบอกทาฮีดรอน (cuboctahedron, พหูพจน์: -dra) คือทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 8 หน้า และรูปสี่เหลี่ยมจัตุรัส 6 หน้า รวม 14 หน้า โดยหน้าทั้งสองประเภทจะสลับกันทุกทิศทางไม่ว่าจะมองจากมุมใด มี 12 จุดยอด 24 ขอบ คิวบอกทาฮีดรอนเป็นหนึ่งในทรงตันอาร์คิมิดีส (Archimedean solid)
รูปทรงนี้มีชื่อเรียกอื่นอีกคือ ไจโรไบคิวโพลาสามเหลี่ยม (triangular gyrobicupola)
พื้นที่ผิวและปริมาตร
พื้นที่ผิว A และปริมาตร V ของคิวบอกทาฮีดรอน ที่มีความยาวขอบทุกด้านเท่ากับ a สามารถคำนวณได้ดังนี้
พิกัดคาร์ทีเซียน
พิกัดคาร์ทีเซียนของจุดยอดของคิวบอกทาฮีดรอน สามารถกำหนดพิกัดได้ดังนี้ เมื่อ c เป็นจำนวนจริงใดๆ ที่ไม่เท่ากับ 0
Dr. Strangelove
Dr. Strangelove or: How I Learned to Stop Worrying and Love the Bomb หรืออาจเรียกสั้น ๆ ว่า Dr. Strangelove เป็นภาพยนตร์ขาวดำ ที่กำกับโดย สแตนลีย์ คูบริก ออกฉายในปี พ.ศ. 2507 เป็นภาพยนตร์ตลกร้ายในแบบ ฟิล์ม นัวร์ มีเนื้อหาเสียดสีสังคม สร้างจากนวนิยายที่มีเนื้อหาเกี่ยวกับ สงครามเย็น และการยิงระเบิดนิวเคลียร์ ชื่อ Red Alert ของ ปีเตอร์ จอร์จ (ซึ่งตีพิมพ์ครั้งแรกในประเทศอังกฤษในชื่อว่า Two Hours to Doom)
บทนำในเรื่อง รับบทโดย ปีเตอร์ เซลเลอร์ส ซึ่งแสดงเป็น 3 ตัวละครหลัก คือ ด็อกเตอร์สเตรนจ์เลิฟ, ประธานาธิบดีสหรัฐอเมริกา เมอร์กิน มัฟฟลีย์ และนาวาอากาศเอก ไลออนเนล แมนเดรก (เดิม บริษัทผู้สร้างกำหนดว่า ปีเตอร์ เซลเลอร์ส คนเดียวจะต้องรับบทเป็น 4 ตัวละครหลัก (เพื่อใช้เป็นจุดขายของเรื่อง) แต่เมื่อการถ่ายทำดำเนินไป ปีเตอร์ เซลเลอร์ส ได้ขอเปลี่ยนผู้แสดงบทนักบินเครื่องบินทิ้งระเบิด บี-52 สตราโตฟอสเตรส เนื่องจากไม่สามารถแสดงได้เต็มที่)
ภาพยนตร์เรื่องนี้เป็นผลงานแสดงเรื่องแรกของเจมส์ เอิร์ล โจนส์
เรื่องย่อ
ระหว่างความตึงเครียดของสงครามเย็นระหว่างสหภาพโซเวียตและสหรัฐอเมริกา นายพล Jack D ripper ของสหรัฐฯ เกิดภาวะปัญหาทางจิต จนสั่งให้หน่วยจู่โจมทางอากาศเข้าปฏิบัติการลับเข้าโจมตีสหภาพโซเวียต และจับตัวนาวาอากาศเอก Mendrake ขังไว้ในห้อง
ประธานาธิบดีแห่งสหรัฐฯได้เรียกประชุมร่วมเพื่อความปลอดภัย โดยต้องการจะหยุดเครื่องบินรบทิ้งระเบิดให้ได้ รวมถึงการโทรไปหา ผู้นำโซเวียตที่กำลังสนุกอยู่ในปาร์ตี้เพื่อแจ้งข่าวร้ายให้ทราบ
หนึ่งในยานรบที่ได้รับคำสั่งคือ ยานที่บังคับโดย TJ Kingkong บุกฝ่าเข้าไปยังเขตด้านในของสหภาพโซเวียตได้ ซึ่งหากมียานรบเข้าไปโจมตีโซเวียตจะทำให้กลไกการทำงานของเครื่อง DoomsDay Machine ทำงานโดยอัตโนมัติและทำลายทุกชีวิตในโลก
โกปปาอีตาเลีย ฤดูกาล 2018–19
การแข่งขันฟุตบอล โกปปาอีตาเลีย ฤดูกาล 2018–19, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 72 ของฟุตบอลถ้วยแห่งชาติในฟุตบอลอิตาลี
ระบบการแข่งขันและการประกบคู่
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
วันแข่งขันในแต่ละรอบ
ตารางการแข่งขันของแต่ละรอบมีดังนี้:
รอบแรก
เวลาทั้งหมดเป็นCEST (UTC+2).
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 28 และ 29 กรกฎาคม ค.ศ. 2018.
รอบสอง
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมในรอบสอง, 20 ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม. แต่ละนัดในรอบสองจะลงเล่นระหว่างวันที่ 4, 5 และ 7 สิงหาคม ค.ศ. 2018.
รอบสาม
ทั้งหมด 32 ทีมที่มาจากเซเรีย อา, เซเรีย เบ และ เซเรีย เซ เข้าร่วมในรอบสาม, 16 ทีมจะได้ผ่านเข้าสู่รอบสี่. แต่ละนัดในรอบสามจะลงเล่นในวันที่ 11 และ 12 สิงหาคม ค.ศ. 2018.
รอบ 16 ทีมสุดท้าย
รอบ 16 ทีมสุดท้ายจะลงเล่นระหว่างวันที่ 12–14 มกราคม ค.ศ. 2019. เวลาทั้งหมดเป็น CET (UTC+1).
รอบ 8 ทีมสุดท้าย
รอบ 8 ทีมสุดท้าย จะลงเล่นในวันที่ 29–31 มกราคม ค.ศ. 2019. เวลาทั้งหมดคือ CET (UTC+1).
Bakoaella
Bakoaella เป็นสกุลของพืชดอกที่อยู่ในวงศ์ Araceae
มีถิ่นกำเนิดอยู่ในบอร์เนียว